คุตจัง

คุตจัง (倶知安町 (Kutchan-chō)) เป็นเมืองที่ตั้งอยู่ในกิ่งจังหวัดชิริเบชิ จังหวัดฮกไกโด ประเทศญี่ปุ่น คุตจังตั้งอยู่ทางทิศเหนือของภูเขาไฟโยเต และอยู่ห่างจากนครซัปโปโระไปทางตะวันตกประมาณ 50 กิโลเมตร เมืองคุตจังเป็นที่ตั้งของสำนักงานกิ่งจังหวัดชิริเบชิ เมืองคุตจังมีขนาดพื้นที่ทั้งสิ้น 261.34 ตารางกิโลเมตร (100.90 ตารางไมล์) มีจำนวนประชากร ณ วันที่ 28 กุมภาพันธ์ ค.ศ. 2023 ประมาณ 15,680 คน และมีความหนาแน่นของประชากร 60 คนต่อตารางกิโลเมตร ในด้านการเกษตร คุตจังเป็นที่รู้จักในฐานะพื้นที่ผลิตมันฝรั่ง นอกจากนี้ ยังมีอุตสาหกรรมการท่องเที่ยวทางธรรมชาติที่กำลังเฟื่องฟู โดยตั้งแต่คริสต์ทศวรรษ 2000 เป็นต้นมา มีนักท่องเที่ยวจำนวนมากจากนอกประเทศญี่ปุ่นเดินทางมาเพื่อเล่นสกีที่นี่ เมืองคุตจัง รวมทั้งเมืองนิเซโกะและเมืองรังโกชิที่ตั้งอยู่ทางทิศตะวันตก ประกอบกันเป็น "พื้นที่ท่องเที่ยวนิเซโกะ" อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ คุตจัง เว็บไซต์ทางการ (ในภาษาญี่ปุ่น)